CELEX: 62009CN0025
Language: bg
Date: 2009-01-19 00:00:00
Title: Дело C-25/09: Преюдициално запитване, отправено от Fővárosi Bíróság (Унгария) на 19 януари 2009 г.  — Sió-Eckes Kft./Mezőgazdasági és Vidékfejlesztési Hivatal Központi Szerve

4.4.2009   
            
            
               BG
            
            
               Официален вестник на Европейския съюз
            
            
               C 82/13
            
         Преюдициално запитване, отправено от Fővárosi Bíróság (Унгария) на 19 януари 2009 г. — Sió-Eckes Kft./Mezőgazdasági és Vidékfejlesztési Hivatal Központi Szerve
   (Дело C-25/09)
   (2009/C 82/25)
   Език на производството: унгарски
   Запитваща юрисдикция
   Fővárosi Bíróság
   Страни в главното производство
   
      Ищец: Sió-Eckes Kft.
   
      Ответник: Mezőgazdasági és Vidékfejlesztési Hivatal Központi Szerve
   Преюдициални въпроси
   
               1)
            
            
               Възможно ли е член 2, параграф 1 от Регламент (ЕО) № 2201/96 на Съвета (1) да се тълкува в смисъл, че по силата на приложение I режимът на производствена помощ се прилага освен за прасковите за сироп и/или за натурален сок, обозначени с код по КН ex 2008 70 61, също и за продуктите, обозначени с останалите кодове по КН, изброени в посоченото приложение (ex 2008 70 69 и др.)?
            
         
               2)
            
            
               Отговаря ли на условията на посочения регламент преработвател, който произвежда продукти, спадащи към код по КН ex 2008 70 92?
            
         
               3)
            
            
               Възможно ли е член 2, точка 1 от Регламент (ЕО) № 1535/2003 на Комисията (2) да се тълкува в смисъл, че и продуктите, обозначени с кодове по КН ex 2008 70 61, ex 2008 70 69, ex 2008 70 71, ex 2008 70 79, ex 2008 70 92, ex 2008 70 94 и ex 2008 70 99, са крайни продукти по смисъла на регламента?
            
         
               4)
            
            
               Ако според отговорите на предишните въпроси за крайни продукти могат да се считат само прасковите, посочени в член 3 от Регламент (ЕО) № 2320/89 на Комисията (3), защо в посочените по-горе разпоредби се споменават кодове по КН за други продукти?
            
         
               5)
            
            
               Могат ли по силата на посочените по-горе регламенти да се считат за крайни продукти продуктите, които се получават при различните етапи на преработката на прасковите, независимо дали могат да бъдат предлагани на пазара (например пулпът)?
            
         
      (1)  Регламент (ЕО) № 2201/96 на Съвета от 28 октомври 1996 година относно общата организация на пазарите на продукти от преработени плодове и зеленчуци (ОВ L 297, стр. 29; Специално издание на български език, 2007 г., глава 3, том 20, стр. 58).
   
      (2)  Регламент (ЕО) № 1535/2003 на Комисията от 29 август 2003 година за определяне на подробни правила за прилагане на Регламент (ЕО) № 2201/96 на Съвета по отношение режима на помощи за продукти от преработени от плодове и зеленчуци (ОВ L 218, стр. 14; Специално издание на български език, 2007 г., глава 3, том 49, стр. 7).
   
      (3)  Регламент (ЕИО) № 2320/89 на Комисията от 28 юли 1989 година относно минималните изисквания за качество на праскови за сироп и праскови за натурален сок за прилагането на режима на производствена помощ (ОВ L 220, стр. 54; Специално издание на български език, 2007 г., глава 3, том 7, стр. 127).